CELEX: 62009TN0119
Language: mt
Date: 2009-03-23 00:00:00
Title: Kawża T-119/09: Rikors ippreżentat fit- 23 ta’ Marzu 2009 — Protege International vs Il-Kummissjoni

16.5.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/43
            
         Rikors ippreżentat fit-23 ta’ Marzu 2009 — Protege International vs Il-Kummissjoni
   (Kawża T-119/09)
   2009/C 113/86
   Lingwa tal-kawża: Il-Franċiż
   
      Partijiet
   
   
      Rikorrenti: Protege International Ltd (Londra, ir-Renju Unit) (rappreżentant: D. Shefet, avukat)
   
      Konvenuta: Il-Kummissjoni tal-Komunitajiet Ewropej
   
      Talbiet tar-rikorrenti
   
   
               —
            
            
               tannulla d-deċiżjoni mogħtija mill-Kummissjoni fit-23 ta’ Jannar 2009, dwar proċedura skont l-Artikolu 82 tat-Trattat KE (Każ COMP/39414 — Protégé International vs Pernod Ricard)
            
         
      Motivi u argumenti prinċipali
   
   Ir-rikorrenti titlob l-annullament tad-deċiżjoni tal-Kummissjoni, tat-23 ta’ Jannar 2009, li biha l-Kummissjoni ċaħdet, wara li waslet għall-konklużjoni li ma kienx hemm biżżejjed interess Komunitarju sabiex l-investigazzjoni titkompla, l-ilment imressaq mir-rikorrenti kontra Pernod Ricard dwar l-allegat abbuż minn pożizzjoni dominanti pprattikat minn din tal-aħħar fis-suq tal-wiski Irlandiż li jikkonsisti, min-naħa, fi proċedimenti legali mibdija minn Pernod Richard kontra r-rikorrenti għar-reġistrazzjoni mir-rikorrenti tat-trade marks “WILD GEESE”, “WILD GEESE RARE IRISH WHISKEY” u “WILD GEESE IRISH SOLDIERS AND HEROES”, u, min-naħa l-oħra, f’rifjut ta’ provvista.
   Insostenn tar-rikors tagħha, ir-rikorrenti ssostni li:
   
               —
            
            
               il-proċedimenti legali mibdija minn Pernod Richard ma għandhomx bħala għan il-protezzjoni tad-drittijiet ta’ proprjetà intellettwali ta’ dan tal-aħħar għat-trade mark tiegħu “WILD TURKEY”, inkwantu ma teżistix il-probabbiltà ta’ konfużjoni bejn it-trade marks inkwistjoni, imma li telimina lir-rikorrenti, li hija kompetitriċi ta’ Pernod Richard, mis-suq tal-wiski Irlandiż;
            
         
               —
            
            
               abbuż minn pożizzjoni dominanti għaliex Pernod Richard irrifjuta li jipprovdi wiski Irlandiż lir-rikorrenti minħabba li din tal-aħħar irrifjutat li taċċetta l-kundizzjonijiet ta’ restrizzjoni fuq il-bejgħ fis-swieq approvati minn Pernod Richard;
            
         
               —
            
            
               jeżisti interess Komunitarju, sa fejn l-allegat abbuż jikkonċerna Stati Membri differenti u t-territorju Komunitarju kollhu kemm hu.